b"\n_START_ARTICLE_\nKarna\xc5\xa1ki seznam kraljev\n_START_PARAGRAPH_\nKarna\xc5\xa1ki seznam kraljev je seznam zgodnjih egip\xc4\x8danskih faraonov, vgraviran v kamnite plo\xc5\xa1\xc4\x8de na jugozahodnem vogalu slavnostne dvorane Tutmoza III. v karna\xc5\xa1kem tempeljskem kompleksu v sodobnem Luksorju, Egipt. Seznam je bil sestavljen med vladanjem Tutmoza III. Na njem je 61 faraonov. Prvi med njimi je Sneferu iz Starega egip\xc4\x8danskega kraljestva. \xc4\x8citljivih je samo 39 imen. Eno od njih ni napisano v kartu\xc5\xa1i, ki je obi\xc4\x8dajno obkkro\xc5\xbeala faraonovo ime._NEWLINE_Seznam ni popoln seznam egip\xc4\x8danskih faraonov, pomemben pa je zato, ker vsebuje imena faraonov iz Prvega in Drugega vmesnega obdobja Egipta, ki so na ve\xc4\x8dini drugih seznamov izpu\xc5\xa1\xc4\x8dena._NEWLINE_Seznam je prvi opisal egiptolog James Burton leta 1825. Leta 1843 je nem\xc5\xa1ka odprava pod vodstvom egiptologa Karla Richarda Lepsiusa potovala po Nilu navzgor do Karnaka. Francoski \xc4\x8dlan odprave \xc3\x89mile Prisse d'Avennes je pono\xc4\x8di demontiral in ukradel kamnite plo\xc5\xa1\xc4\x8de s seznamom in jih poslal v Francijo. Zelo po\xc5\xa1kodovane plo\xc5\xa1\xc4\x8de so zdaj v pari\xc5\xa1kem Louvreu."